钦定古今图书集成/历象汇编/庶征典/第011卷 > 干宝搜神记 > 《天有常数》
## 钦定古今图书集成/历象汇编/庶征典/第011卷 > 干宝搜神记 > 《天有常数》

“善言天者，必质于人，善言人者，必本于天。故天有四
时，日月相推，寒暑迭代，其转运也，和而为雨，怒而为
风，散而为露，乱而为雾，凝而为霜雪，立而为蚳蜺，此
天之常数也。人有四肢五脏，一觉一寤，呼吸吐纳，精
气往来，流而为营卫，彰而为气色，发而为声音，此亦
人之常数也。若四时失运，寒暑乖违，则五纬盈缩，星
辰错行，日月薄蚀，彗孛流飞”，此天地之危沴也。“寒暑
不时，此天地之蒸否也。石立土踊，此天地之瘤赘也。
山崩地陷，此天地之痈疽也。冲风暴雨，此天地之奔
气也。雨泽不降，川渎涸竭，此天地之焦枯也。”